ตลาดหุ้นเมียนมาร์เปิดซื้อขายวันนี้ หวังฟื้นฟูประเทศแข็งแกร่ง
ตลาดหุ้นเมียนมาร์เปิดซื้อขายวันนี้ หวังฟื้นฟูประเทศให้กลับมามีเม็ดเงินไหลเข้าจากต่างประเทศที่แข็งแกร่ง
9 ธ.ค. 2558

ตลาดหุ้นเมียนมาร์จะเปิดทำการซื้อขายในวันนี้ ซึ่งนับเป็นก้าวที่สำคัญในการฟื้นฟูประเทศให้กลับมามีเม็ดเงินไหลเข้าจากต่างประเทศที่แข็งแกร่ง
รายงานระบุว่า ตลาดหุ้นย่างกุ้ง (Yangon Stock Exchange – YSX) ก่อตั้งโดยเมียนมาร์ อิโคโนมิค แบงก์ ของรัฐบาลเมียนมาร์, ไดวาซิเคียวริตี้ และเจแปน เอ็กซ์เชนจ์ กรุ๊ป ซึ่งเป็นผู้บริหารตลาดหุ้นโตเกียว
ทั้งนี้ นับตั้งแต่ชาติตะวันตกได้ยกเลิกมาตรการคว่ำบาตรเมียนมาร์ในปี 2556 เม็ดเงินลงทุนโดยตรงจากต่างประเทศ (FDI) ที่หลั่งไหลสู่เมียนมาร์ ก็พุ่งขึ้นแตะระดับสูงสุดเป็นประวัติการณ์ที่ 8 พันล้านดอลลาร์สหรัฐในช่วงปี 2557-2558 ขณะที่บริษัทต่างชาติหลายแห่ง เช่น มิตซูบิชิ, เทเลนอร์, คอลเกต ปาล์มโอลีฟ และโคคา-โคลา ก็เข้ามาลงทุนในเมียนมาร์
 
 